**You may use the template below to notify parents/guardians of their student’s participation in the Spring 2015 FCAT 2.0 Science administration. Please customize this letter by modifying the red fields and place the letter on school or district letterhead prior to sending. You may also use this language to post to your school or district website or distribute to parents/guardians via email.**

Chè Paran/Gadyen,

Bi lèt sa a se pou enfòme w elèv ou a pral pran egzamen Syans FCAT 2.0 [5yèm ane eskolè/8yèm ane eskolè] nan dat [administration day(s)/date(s)]. Syans FCAT 2.0 a mezire akonplisman elèv 5yèm ak 8yèm ane eskolè pou “*Next Generation Sunshine State Standards” (Estanda Nouvo Jenerasyon Eta ‘Sunshine’)* nan Syans. Pou plis enfòmasyon, silvouplè vizite sit Entènèt FDOE a nan <http://www.fldoe.org/accountability/assessments/k-12-student-assessment/fcat2.stml>.

Syans FCAT 2.0 5yèm ane eskolè a gen ladan de (2) sesyon egzamen 80 minit sou papye, yo administre sou de (2) jou. Syans FCAT 2.0 8yèm ane eskolè a gen ladan de (2) sesyon egzamen 80 minit sou papye yo administre sou yon (1) jou. Si ou menm oubyen elèv ou a ta renmen vin abitye avèk kalite atik yo e repons li pral wè nan egzamen Syans FCAT 2.0 li a, gen modèl kesyon ak repons ki disponib nan <http://www.fldoe.org/accountability/assessments/k-12-student-assessment/fcat2.stml>.

Pwogram evalyasyon atravè eta a fèt pou bay paran, pwofesè, moun ki ap fè règ, ak piblik la an jeneral enfòmasyon konsènan fason elèv yo ap aprann estanda akademik Florid yo. Daprè seksyon 1008.22 (3), Lwa Florid, "Patisipasyon nan pwogram evalyasyon an obligatwa pou tout distri lekòl ak tout elèv nan lekòl leta, ki gen ladan elèv adilt ki bezwen gen yon diplòm lekòl segondè estanda anba lwa s.1003.4282 ak elèv ki nan pwogram edikasyon Depatman Jistis Jivenil, eksepte si lalwa di lekontrè. Si yon elèv pa patisipe nan pwogram evalyasyon an, distri lekòl la dwe avize paran elèv la e bay paran an enfòmasyon konsènan konsekans dèske li pa patisipe.”

Silvouplè revize règ k ap suiv yo ak elèv ou a anvan egzamen an:

**■ Aparèy Elektwonik**—Yo pa pèmèt elèv sèvi avèk okenn aparèy elektwonik, ki gen ladan men ki pa limite a telefòn pòtab e telefòn “smart”, nan kèlkeswa moman pandan egzamen an OUBYEN pandan poz (egz. ale nan twalèt), **menmlè yo fèmen oubyen elèv pa ililize yo.** Si yo jwenn elèv ou a avèk yon aparèy elektwonik, y ap anile egzamen li a. Pi bon bagay elèv yo ka fè se kite aparèy yo lakay oubyen klete yo nan kazye yo jou egzamen an.

**■ Deklarasyon Konpreyansyon Règleman pou Egzamen an**—Egzamen Syans FCAT 2.0 yo gen ladan yon Deklarasyon Konpreyansyon Règleman pou Egzamen ki di, “Mwen konprann règleman egzamem yo fèk li pou mwen yo. Si mwen pa suiv règleman sa yo, yo ka anile nòt mwen pou egzamen an.” Anvan yo bay egzamen an, moun ki ap administre egzamen an ap li règleman yo pou elèv yo, e elèv yo dwe fè konnen yo konprann règleman egzamen an nan siyen anba deklarasyon an nan liv egzamen yo a.

**■ Diskite Kontni Egzamen an Aprè Egzamen**—Dènye pòsyon règleman pou egzamen yo li pou elèv yo anvan yo siyen anba Deklarasyon Konpreyansyon Règleman pou Egzamen an di, “Aprè egzamen an, ou pa dwe devwale detay konsènan atik egzamen an ak pèsòn. Sa gen ladan nenpòt kalite kominikasyon elektwonik, tankou ‘‘texting’’ (voye tèks), lèt elektwonik, oubyen poste enfòmasyon sou Entènèt, pa egzanp, sou sit Entènèt tankou ‘‘Facebook,’’ ‘‘Twitter,’’ oubyen ‘‘Instagram.’’  Silvouplè asire w elèv ou a konprann, ‘‘diskite’’ kontni egzamen yo gen ladan nenpòt kalite kominikasyon elektwonik, tankou voye tèks, lèt elektwonik, oubyen poste enfòmasyon sou ‘‘blog’’ oubyen sit Entènèt medya sosyal yo.

**■ Anilasyon Egzamen**—Elèv responsab pou travay poukont yo nan egzamen an e pou yo pwoteje repons yo pou lòt moun pa wè yo. Si yo jwenn elèv ap triche pandan egzamen, yo ap anile egzamen yo a. FDOE anplwaye yon konpayi sekirite egzamen, “Caveon Test Security” (Sekirite Egzamen Caveon), pou analize rezilta egzamen elèv yo pou detekte modèl repons ki parèt etranj tèlman yo sanble. Yo ap anile rezilta elèv nan yon lekòl yo jwenn avèk modèl repons ki sanble anpil.

**■ Kite Kanpous la**—Si elèv ou a kite kanpous la anvan li fini yon sesyon egzamen (pou repa midi, yon randevou, oubyen maladi, eks.), yo PAP kite l fini sesyon egzamen sa a. Si elèv ou a pa santi li byen jou egzamen an, li kab pi bon pou l tann e pran egzamen an nan yon jou ratrapaj. Silvouplè sonje pou w pa pran randevou nan jou egzamen yo.

Si w gen nenpòt kesyon ki gen rapò ak administrasyon egzamen sa a, ou ka kontakte [School Contact] nan [Contact Information]. Pou plis enfòmasyon konsènan pwogram evalyasyon atravè eta a, vizite sit Entènèt FDOE a nan <http://www.fldoe.org/accountability/assessments/k-12-student-assessment>.

Mèsi dèske w sipòte e ankouraje elèv ou a pou l fè maksimòm li pandan l ap pran egzamen sa a.

Sensèman,

[Principal Name]